《张圣行解官入京僚友饯别分韵劝酒得醇字》
宋代·李之仪

密雪不着地，朔风煖如春。天公岂无心，慰此东归人。

吾人晚相投，每见每更亲。踰年稻粱俱，未觉旦暮频。

欲识分浅深，荡荡风中云。问其美如何，表里无缁磷。

深湛子云默，高广太丘真。汲汲惜日短，奄兹奉离樽。

莫辞十分斟，酒薄情则醇。庶几一举尽，泾渭从此分。

万里自咫尺，百岁均埃尘。行人定向识，他年期问津。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。